
Den  nye  og  evige  Pagt 

—  af  Ældste  Rulon  S.  Wells. 


Af  alle  de  Skabninger,  som  befolker  Jorden,  enten  i  Ha- 
vet, i  Luften  eller  paa  Jorden,  staar  Mennesket  og  kun 
Mennesket  rank  og  oprejst;  Mennesket  og  kun  Mennesket 
skuer  mod  Himlen  og  grubler  over  det  stjernefyldte  Univers' 
Vidundere;  Mennesket  og  kun  Mennesket  bøjer  Hovedet  i 
ydmyg  Ærbødighed  overfor  ham,  som  skabte  Himlen, 
Havet  og  Vandenes  Kilder. 

Det  er  sandt,  vi  ser  maaske  andre  Skabninger,  der  -be- 
væger sig  med  udpræget  Intelligens  og  tilsyneladende  med 
Formaal  og  Hensigt,  og  man  undrer  sig  over,  hvorfra 
deres  Intelligens  stammer,  og  Svaret  lyder:  Gud  er  deres 
Intelligens,  de  ledes  af  Instinktet. 

Naar  vi  tænker  paa  de  Generationer  af  Mænd  og  Kvinder, 
som  nu  lever  og  har  levet  paa  Jorden  fra  Fader  Adams 
Dage  til  nu  og  saa  føjer  dertil  det  store  Antal  af  dem,  som 
endnu  ikke  er  født,  men  som  er  bestemt  til  at  nyde  det 
velsignede  Privilegium  at  leve  paa  Jorden  i  Legemet  af 
Kød  og  Ben,  bliver  vi  simpelthen  overvældet  af  deres  uhyre 
Antal,  for  de  er  i  Sandhed  saa  talrige  som  Sandet  paa 
Havets  Bred. 

Lad  os  dvæle  ved  det  Forhold,  at  denne  mægtige  og 
utallige  Skare  engang  levede  i  en  anden  Verden,  før  denne 
Jords  Grundvold  blev  lagt,  nemlig  „i  Aandeverdenen* 
som  Guds  aandelige  Børn. 

Da  nu  Gud  er  Fader  til  vore  Aander,  endog  til  denne 
mægtige  Skare  af  baade  levende  og  døde  og  til  dem,  der 
endnu  ikke  er  født,  er  han  lige  som  enhver  naturlig  Fader 
vilde  være  det,  vitalt  interesseret  i  vort  Velbefindende  og 
skaber  derfor  den  guddommelige  Plan  for  vor  Udvikling, 
vor  Uddannelse  og  giver  os  et  forberedende  Kursus  —  først 
for  aandeligt  Liv  og  saa  for  vort  fremtidige  Liv,  som  vi 
endnu  skal  leve  —  et  paa  Jorden,  endnu  ikke  skabt  —  og 
et  andet  i  hans  celestiale  Rige.  Alt  dette  er  gennemtænkt 
i  den  guddommelige  Plan. 

Derfor  kalder   han   sine  Sønner  og  Døtre  sammen  i  en 

højtidelig  Forsamling  for  at  forkynde  sine  Planer,  „for  at 
udvirke  sine  evige  Hensigter  med  Mennesket".  Disse  Planer 
fremsætter  klart  den  evige  Pagts  Maal,  ved  hvis  Efterlevelse 
hans  Børns  Frelse  kan  opnaas.  Denne  evige  Pagt,  til  hvil- 
ken der  findes  saa  mange  Henvisninger  i  Skriften,  er  selve 
Kernen  af  Guds  Handlemaade  med  Menneskeslægten,  og 
da  vi  hørte  Proklamationen  forkyndt,  blev  vort  Hjerte  fyldt 
med  Glæde  og  Morgenstjernerne  —  de  store  og  ædle 
blandt  Guds  aandelige  Børn  —  sang  tilhobe,  og  alle  Guds 
Sønner  og  Døtre  raabte  af  Glæde. 

Nej,  sandeligt.!  Det  er  ikke  nogen  Indbildning,  Det  er 
Sandheden  og  kan  findes  i  Guds  aabenbarede  Ord.  For 
Eksempel: 

„Hvor  var  du,  da  jeg  grundfæstede  Jorden?  forkynd  det, 
hvis  du  har  Indsigt?. .  .  .  der  Morgenstjerner  sang  til  Hobe, 
og  alle  Guds  Børn  raabte  af  Glæde".  (Job:  38,  4,  7). 

Hvilken  herlig  Dag  —  den  oprindelige  Dag  —  da  „Mørke 
var  oven  over  Afgrunden"  og  Jorden  var  øde  og  tom  — 
endog  før  dens  Grundvold  blev  lagt!  Det  maa  have  været 
et  vidunderligt  Øjeblik,  da  alle  Guds  Sønner  og  ogsaa 
Døtre,  tvivler  jeg  ikke  paa,  var  samlet  og  blandt  dem  Morgen- 
stjernerne -  de  store  og  ædle,  som  sang  til  Hobe  og  da 
hele  denne  mægtige  Hær  raabte  af  Glæde. 

Og  fra  Apostlen  Paulus: 

„Fremdeles,  vore  kødelige  Fædre  havde  vi  til  Optugtere, 
og  vi  følte  Ærefrygt;  skulde  vi  da  ikke  meget  mere  under- 
ordne os  under  Aandernes  Fader  og  leve?"  (Hebr.  12:9). 

Lad  mig  nu  citere  fra  Moses'  Skrivelser,  som  de  er 
aabenbaret  til  Profeten  Joseph  Smith,  som  De  vil  bemærke 
er  i  fuldkommen  Overensstemmelse  med  den  Beretning,  der 
findes  i  1.  Mosebog,  men  som  giver  en  dybere  og  fuld- 
stændigere  Beretning  om  alle  skabte  Tings  dobbelte  Natur 
eller  jeg  kunde  sige  en  bedre  udarbejdet  Gengivelse  af  den 
samme  Fortælling. 

„Og  nu  siger  jeg  dig,  at  disse  er  Himlens  og  Jordens 
Oprindelser,  der  de  skabtes  paa  den  Dag,  da  jeg,  den 
Herre  Gud,  skabte  Himlen  og  Jorden, 

Og  enhver  Plante  paa_Marken,  førend  den  kom  i  Jorden 
og  enhver  Urt  paa  Marken,  før  den  voksede  frem,   thi  jeg 

den  Herre  Gud,  skabte  alle  Ting,  hvorom  jeg  har  talt, 
aandelige,  før  de  blev  naturlige  paa  Jordens  Overflade;  thi 
jeg,  den  Herre  Gud,  havde  ikke  ladet  det  regne  paa  Jorden. 
Og  Jeg>  den  Herre  Gud,  havde  skabt  alle  Menneskenes 
Børn,  men,  endnu  ikke  en  Mand  til  at  dyrke  Jorden ;  thi  i 
Himlen  skabte  jeg  dem".  (Moses  3:  4-5). 

Abraham  skrev  følgende: 

„Og  Herren  havde  vist  mig,  Abraham,  Fornuftvæsnerne, 
som  var  organiserede  før  Verden  blev  til,  og  iblandt  disse 
var  mange  af  de  ædle  og  store. 

Og  Gud  saa  disse  Sjæle,  at  de  var  gode,  og  han  stod 
midt  iblandt  dem,  og  han  sagde:  Disse  vil  jeg  gøre  til 
mine  Fyrster;  thi  han  stod  midt  iblandt  dem,  som  var 
Aander,  og  han  saa,  at  de  var  gode.  Og  han  sagde  til  mig, 
Abraham,  du  er  en  af  dem;  du  blev  udvalgt,  før  du  blev 
født. 

Og  der  stod  en  iblandt  dem,  der  var  Gud  lig,  og  han 
sagde  til  dem,  som  var  hos  ham:  Vi  ville  gaa  ned,  thi  der 
er  Rum  der,  og  vi  ville  tage  af  disse  Elementer  og  danne 
en  Jord,  hvorpaa  disse  kunne  bo; 

Og  vi  ville  prøve  dem  dermed  og  se,  om  de  ville  gøre 
alt,  hvad  som  helst  Herren  deres  Gud  skal  befale  dem; 

Og  de,  der  holde  deres  første  Prøvestand  skulle  forøges; 
og  de,  der  ikke  holde  deres  første  Prøvestand,  skulle  ikke 
faa  Herlighed  i  det  samme  Rige  med  dem,  der  holde  deres 
første  Prøvestand,  og  de,  som  holde  deres  anden  Prøve- 
stand, skulle  Herlighed  vorde  tildel  evindelig. 

Og  Herren  sagde:  Hvem  skal  jeg  sende?  Og  en,  der 
var  lig  Menneskenes  Søn,  svarede:  Her  er  jeg,  send  mig. 
Og  en  anden  svarede  og  sagde:  Her  er  jeg,  send  mig.  Og 
Herren  sagde:  Jeg  vil  sende  den  første. 

Og  den  anden  blev  vred  og  holdt  ikke  sin  første  Prø- 
vestand; og  paa  den  Dag  fulgte  mange  efter  ham.  (Abra- 
ham 3:  22-28). 

Dette  Citat  er  taget  fra  Abrahams  Skrivelser,  oversat  af 
Joseph  Smith  ved  Guds  Gave  og  Kraft.  Heri  fremsættes, 
den  evige  Pagts'  Formaal  og  Hensigt  saavel  som  dens 
Forpligtelser,  Forskrifter  og  gloriøse  Fordele,  som  i  Sand- 
hed  er   „et  glad   Budskab   om   stor  Glæde".   Det  er  Jesu 

Kristi  Evangelium.  Da  vi  hørte  det  glædede  vi  os,  og  vort 
Hjerte  fyldtes  med  Taknemmelighed,  og  vi  raabte  af  Glæde. 
Her  var  vor  store  Mulighed,  for  hvis  vi  holdt  vor  første 
Prøvestand,  skulde  vi  forøges  eller  med  andre  Ord  vilde 
vi  sammen  med  vor  udødelige  Aand  faa  dette  Legeme  af 
Kød  og  Ben,  og  vi  vilde  faa  det  Privilegium  at  leve  paa 
Jorden  —  det  Tidsrum  af  Liv,  hvori  Gud  igen  —  for  an- 
den Gang  —  vil  prøve  os  og  se,  om  vi  vil  gøre  de  Ting, 
som  han  har  befalet  os.  Og  hvis  vi  holder  vor  anden 
(eller  nuværende)  Prøvestand,  saa  vil  vor  Herlighed  forø- 
ges for  evigt. 

Tænk  et  Øjeblik  over  Betydningen  af  dette  Løfte,  som 
Herren  gør  med  dem,  der  holder  deres  anden  Prøvestand: 
„Deres  Herlighed  skal  forøges  evigt  og  altid".  Det  vil  sige, 
at  de  vil  blive  Medlemmer  af  Guds  Husholdning  —  hans 
Sønner  og  Døtre  og  Guds  Arvinger,  endog  Medarvinger 
med  Jesus  Kristus  og  skal  arve  alle  de  Ting,  Faderen 
havde.  Kort  sagt,  det  betyder  at  de  vil  modtage  det  evige 
Livs  Krone,  Guds  største  Gave  til  Mennesket. 

„Alt  hvad  Herren  vor  Gud  vil  befale  os"  indbefattes  i 
Jesu  Kristi  Evangelium,  og  derfor  er  Lydighed  mod  dette 
Evangelium  vor  Del  i  den  evige  Pagt.  Hvis  vi  ikke  holder 
hans  Bud  eller  med  andre  Ord  adlyder  hans  Evangelium, 
har  vi  intet  Løfte  eller  Forjættelse.  Men  hvis  vi  yder  det 
Lydighed,  saa  er  Gud  bundet  af  Pagtens  Ord,  og  han 
bryder  aldrig  sin  Pagt. 


Hvert  Menneske  maa  staa  paa  egne  Ben  i  Evangeliet, 
maa  vide  for  sig  selv,  at  det  er  sandt  og  for  sig  selv 
følge  dets  Anvisninger.  Alt  for  mange  Sidste  Dages  Hel- 
lige kender  kun  Evangeliet  overfladisk  og  undersøger 
ikke  for  at  faa  en  fuld  og  bestemt  Kundskab  for  sig 
selv.  Deri  gør  de  modsat  af  Evangeliets  Anmodning, 
som   opfordrer  os  til  at  søge  efter  Visdom  og  bede  til 

Qud. 

Ældste  John  A.  Widtsoe,  af  de  Tolvs  Raadt 


UKF 


UMF 


llllllllllllllllillllllllllllllllllllll    UDGIVET  AF  HOVEDBESTYRELSEN     lllllilllllllllllllllillllllllllllllll 

Jesus' sagde:  2>u  skal  elske  9ierren  din  £jud  af  hele  dit  SHjerte  og  med 

hele  din  Sjæl  og  med  hele  dit  Sind,  dette  er  det  fevste  og  store  'Bud  og 

det  andet  er  dette  ligt,  du  skal  elske  din  SVæste  som  dig  selv.    9lf  disse 

to  Bud  afhænger  <£oven  og  ^Profeterne. 

© 

Det  var  fuld  af  Forventning  man  Tirsdag  den  12.  Septem- 
ber kom  til  Københavns  Ungdomsforenings  Aabningsmøde, 
for  at  høre  hvordan  Ungdomsforeningens  Program  for  Frem- 
tiden, og  dermed  Fremtiden  for  Ungdommen  indenfor  vor 
Kirke,  vilde  blive  fastlagt. 

Sangen  hvormed  Mødet  aabnedes:  »Kom  Hellige,  fremad 
og  frygter  ej«  er  vist  aldrig  blevet  sunget  med  større  Styrke 
og  Forhaabning  end  denne  Aften. 

Ungdomsforeningens  Præsident  Jørgen  Schmidt  bød  Vel- 
kommen og  talte  om  Ungdommens  Pligt  til  at  benytte  Tiden 
til   Udvikling. 

Jeg  tror,  at  de  Ord  der  lød  »Troen  kendes  paa  dens  Be- 
standighed« styrkede  os  alle  til  at  tage  fat  paany;  de  styrkede 
Viljen  i  os  alle  til  at  udrette  noget  for  Ungdomsforeningen, 
og  jeg  tror  vi  alle  blev  grebet  af  noget  af  det  samme,  som 
da  vi  i  Sommer  en  skøn  Aften  stod  om  det  knitrende  Baal 
og  symbolsk  brændte  alle  vore  Fejl:  vor  Bagtalelse,  vor  Mis- 
undelse og  vort  Nag.  Thi  der  er  ingen  Tvivl  om, 
at  den  Maade  vi  tjener  Ungdomsforeningen  bedst  paa 
er  ved  at  staa  enige  med  hinanden  og  ikke  ved  evindeligt 
Kiv  og  Strid  indbyrdes  at  splitte  Ungdomsforeningen. 

Efter  en  nydelig  og  behagelig  Solosang  af  en  ung  Søster, 
ønskede  et  Medlem  af  Hovedbestyrelsen  paa  Hovedbestyrel- 
sens Vegne  Københavns  Grens  Ungdomsforening  alt  godt  for 
Fremtiden,  han  udtalte  det  Haab,  at  ingen  Ung  idag  vilde 
gaa  frem  med  lukkede  Øjne,  men  bestandig  have  Maalet  for 
sit  Liv  og  Virke  for  Øje,  det  Maal,  der  maaske  er  mere 
aktuelt  idag  end  nogensinde. 

Efter  Programmets  Afslutning  indbød  Ungdomsforeningen 
til  en  Forfriskning  ved  de  dækkede  Borde,  og  i  hyggeligt 
Samvær  med  Søskende  gled  Aftenen  hen  under  den  Stem- 
ning som  Mormonungdommen  kan  fremtrylle  ved  i  fordrings- 
løst og  utvungent  Selskab  at  nyde  Samværet. 

Maatte  Fremtiden  bevare  Ungdomsforeningen  som  det  Fristed 
for  Søskende,  hvor  de  i  Vinteren  der  stunder  til,  kan  til- 
bringe   mange   Timer,  hvor  Tankerne  kan  finde  andre  Baner 

end  dem,  de  i  det  daglige  modtager  fra  Verden,  der  omgiver 
dem;  lad  os  da  i  den  kommende  Tid  ikke  rives  med  af  Øje- 
blikkets Had  eller  Begejstring;  men  lad  os  glemme  lidt  mere  af 
Verden  udenfor,  af  dens  Tant  og  Fjas,  men  ogsaa  af  dens 
Sorger;  lad  os  mødes  i  Ungdomsforeningen  og  der  styrkes  i 
et  ægte  Søskendeforhold.  Svend  Jurgensen. 

^Vor  ^Ungdom. 

.  {Hvor  i  Verden  kan  Vngdom  vel  trives 

{Mere  skøn,  mere  ren  end  i  vor  SKirkes  £jem. 

cOerdens  <£ænker  —  de  skal  sønderrives. 

SHaand  i  {Haand  vil  tilsammen  vi  frem. 

Vi  vil  bvgge  en  Vngdom  op  af  {Kræfter  som  Staal, 
,    Vore  Xys  vil  vi  samle  i  et  luende  "Baal, 

Spi-ede  ud  gennem  Vtngdommens  Stemme 

Vore  banker,  som  ingen  skal  glemme. 

{Hah,  det  dejlige,  ældgamle  {Kærlighedsbud 

Sendt  til  fjorden  af  {Himmelens  £}ud. 
■   <£yset  skinner  i  {Mørket,  vi  bringer  det  ud 

gennem  Vngdommens  banker  og  Vej. 

{Husk  rem  'Sanker  skal  være  vort  Banner,  vort  Skjold, 
.    Vi  alle  stiller  os  frem  paa  det  kæmpende  {Hold, 

Saa  vor  {Kirke  kan  vokse  fra  {Rar  og  til  {Har, 
.    Vi  melder  {fremgang  hver  eneste  Vaar. 

(Dm  vi  vandier  paa  Sandhedens  Veje, 
•    (Dm  vi  altid  vil  sætte  vort  J?ys  højt  paa  Straa, 
(Dm  vi  har  {Kærlighed  i  vort  8je 
{Husk  Svangeliet  vil  altid  bestaa. 
<£ad  es  standse  blot  her  en  Stund  og  tænke  os  om, 
£ad  os  rense  vore  {Hjerter  —  saa  vi  kan  sige  kom. 
Vndersøg  disse  'Sing  vi  dig  byder, 
f/a  og  Sandhedens  {Røst  til  dig  lyder. 
- :  ■  {Hah,  det  dejlige  ældgamle  {Kærlighedsbud 
Sendt  til  fjorden  af  {Himmelens  £)ud. 
JCyset  skinner  i  {Mørket,  vi  bringer  det  ud 
Cfennem  Vngdommens  banker  og  Vej. 
{Husk  rene  'Sanker  skal  være  vort  Banner,  vort  Skjold, 
Vi  alle  stiller  os  frem  paa  det  kæmpende  {Hold, 
Saa:  vor  {Kirke  kan  vokse  fra  {Har  og  til  {Har, 
f  ,     Vi  melder  {fremgang  hver  eneste  Vaar. 

{Richard  SYielsen,  {Harhus. 

9Vyt  fra  SKøbenhavn. 

Den  sidste  Udfiugtsaften  benyttedes  til  et  Besøg  i  Poli- 
kens  Hus.  Til  Trods  for,  at  Seniorklassen  havde  et  velbesøgt 
Møde  samtidig,  deltog  ikke  færre  end  50  lokale  Søskende, 
foruden  nogle  Missionærer  i  denne  Tur.  Efter  Rundgangen 
førtes  Deltagerne  til  Politikens  egen  Restaurant,  hvor  Bor- 
dene var  dækket  med  Chokolade  og  Kager. 

Sidste  Mødeaften  i  Sæsonen  blev  stillet  til  Medlemmernes 
Raadighed,  saaledes  at  enhver,  der  havde  noget  paa  Hjerte 
med  Hensyn  til  Ungdomsforeningernes  Arbejde,  kunde  udtale 
deres  Mening  eller  Ønsker.  Mange  benyttede  sig  af  Lejlig- 
heden, og  mange  nye  Idéer  blev  fremsat.        Jørgen  Schmidt. 

Tusindaarsriget 

af  Ældste   Matthias   F.   Cowley. 


Tusindaarsriget  eller  Millenniet  er  en  Periode  af  tusind 
Aars  Fred  paa  Jorden,  da  Satans  Indflydelse  ikke  vil  gøre 
sig  gældende,  hverken  blandt  Menneskene  eller  i  Dyreriget. 
Kristus  vil  regere  paa  Jorden  som  Kongernes  Konge  og  Her- 
rernes Herre.  »De  skulle  alle  kende  mig,  baade  de  smaa  og 
de  store  iblandt  dem,  siger  Herren.«  (Jer.  31:34)  »Og  Ulven 
skal  gaa  hos  Lammet  og  Parderen  ligge  hos  Kiddet ;  Kalven 
og  Løven  og  Fedekvæget  skulle  være  sammen,  og  en  liden 
Dreng  skal  lede  dem.  Og  Koen  og  Bjørnen  skal  græsse 
sammen,  deres  Unger  skulle  ligge  hos  hinanden;  og  Løven 
skal  æde  Straa  som  Oksen...  De  skulle  ej  gøre  noget  ondt 
og  ej  noget  fordærveligt  paa  hele  mit  hellige  Bjerg;  thi  Jor- 
den er  fuld  af  Herrens  Kundskab,  ligesom  Vandet  skjuler 
Havets  Bund.«   (Esajas   11:  6-9) 

Hvilken  herlig  Fred  og  Kærlighed  der  da  vil  herske  hos 
alle  Jordens  Mennesker,  der  er  værdige  til  at  leve  sammen 
med  Kristus  og  regere  med  ham  et  tusind  Aar.  Da  vil  Esajas' 
Ord  gaa  i  Opfyldelse.  »Og  de  skulle  omsmede  deres  Sværd 
til  Hakker  og  deres  Spyd  til  Haveknive;  et  Folk  skal  ikke 
løfte  Sværd  imod  et  andet  og  de  skulle  ydermere  ikke  øve 
sig  i  Krig.«  (Esajas  2:4)  Hvilken  vidunderlig  og  herlig  Kon- 
trast vil  ikke  den  Tid  være  i  Sammenligning  med  den  Be- 
vægelse, Ophidselse  og  Forvirring,  der  hersker  i  Dag,  endog 
blandt  Jordens  fredselskende  Nationer. 

Det  viser  sig,  at  Begyndelsen  til  Tusindaarsriget  vil  være 
omkring  Tiden  for  hans  anden  Tilkommelse,  naar  han  kommer 
for  at  regere  paa  jorden  og  naar  de  retfærdiges  Opstandelse 
vil  finde  Sted.  Johannes  siger  i  en  vidunderlig  Profeti:  »Salig 
og  hellig  er  den,  som  har  Del  i  den  første  Opstandelse; 
over  disse  har  den  anden  Død  ikke  Magt,  men  de  skulle 
være  Guds  og  Kristi  Præster  og  skulle  være  Konger  med 
ham  i  de  tusinde  Aar.«  »De  øvrige  af  de  døde  bleve  ikke 
levende,  førend  de  tusinde  Aar  vare  til  Ende.«  (Aab.  20:6,5) 
Apostlen  Johannes  øvrige  Skrivelser  beskriver  de  Fredens  og 
Glædens    Tilstande    i  Tusindaarsriget,  og  til  sidst  den  sidste 

Opstandelse,  Jordens  Forandring,  Lucifers  Tilintetgørelse  og 
Jordens  Omformning  til  et  celestialt  Rige  for  celestiale  Væ- 
sener. Der  ligger  heri  et  vidunderligt  Resultat  af  de  trofastes 
Arbejde  paa  at  opnaa  de  store  og  herlige  Velsignelser,  der 
vil  bringe  saadan  Herlighed  og  Ophøjelse  til  alle  dem,  der 
tjener  Herren  og  holder  hans  Bud. 


Sabbatens  Helligholdelse  i  vore  Dage 


Nogle  Sidste  Dages  Hellige  staar  i  Dag  stillet  overfor 
Spørgsmaalet  »Forventes  det  af  os,  at  vi  helligholder  Sab- 
baten  i  den  Aand,  hvori  den  oprindelige  Befaling  blev  givet, 
eller  har  ændrede  Forhold  modificeret  og  »liberaliseret«  vor 
Levevis  saadan,  at  vi  nu  kan  deltage  i  Ting,  som  fordums 
var  bandlyst?« 

For  hver  eneste  sand  Sidste  Dages  Hellig  er  Svaret  paa 
dette  Spørgsmaal  ligetil.  Befalingen  om  at  helligholde  Herrens 
Dag  blev  først  givet  til  Israels  Børn  paa  Sinai  Bjerg.  Siden 
da  er  den  blevet  gentaget  i  hver  Husholdning. 

Bibelen  er  klar,  at  saa  vidt  som  den  Beretning  angaar, 
fortsætter  Sabbaten  med  at  være  Loven.  Mormons  Bog  gør 
afgjort  det  samme  Bud  til  en  Del  af  Evangeliets  Lærdomme. 
Pagtens  Bog,  den  nyeste  af  Skrifterne,  bekræfter  de  fore- 
gaaende  Lærdomme  og  paalægger  streng  Overholdelse  af 
Sabbatsdagen. 

Der  har  ikke  til  nogen  Tid  været  nogen  Erklæring,  i 
Skriften  eller  paa  anden  Vis,  der  har  ændret  denne  Befaling. 
Derfor  —  uagtet  hvad  andre  gør  eller  hvad  andre  Kirker 
sanktionerer  —  er  Sidste  Dages  Hellige  forpligtet  til  strengt 
at  adlyde  Befalingen  at  »hvile  fra  eders  Arbejde  og  tilegne 
den  Allerhøjeste  eders  Andagt.« 

Og  Befalingen  fortsætter:  »Og  paa  denne  Dag  skal  du 
intet  bestille  uden  at  tillave  din  Føde  i  Hjertes  Enfoldighed, 
at  din  Faste  maa  være  fuldkommen,  eller  med  andre  Ord, 
at  din  Glæde  maa  være  fuldkommen.  ...  Og  saafremt  I  gøre 
disse  Ting  med  Taksigelse,  med  glade  Hjerter  og  Aasyn, 
ikke  med  megen  Latter,  thi  det  er  Synd,  men  med  et  godt 

Hjerte  og  glædestraalende  Ansigt....  Jordens  Fylde  er 
eders....  de  gode  Ting,  der  kommer  af  Jorden,  enten  til 
Føde  eller  til  Klæder.  .  .  til  at  styrke  Legemet  og  til  at 
oplive  Sjælen,«  Og  saa  de  sidste  Paalæg  og  Løfter  —  »Og 
ved  intet  fortørner  Mennesket  Gud  mere  end  dermed,  at  de 
ikke  anerkende  hans  Haand  i  alleTing  og  ikke  adlyde  hans  Befa- 
linger, og  mod  ingen  er  hans  Vrede  optændt  mere  end  imod 
saadanne.  .  .  Men  lærer,  at  den,  der  gør  Retfærdigheds  Ger- 
ninger, skal  faa  sin  Løn,  nemlig  Fred  i  denne  Verden  og 
evigt  Liv  i  den  tilkommende.  Jeg,  Herren,  har  talt  det.  og 
Aanden  bevidner  det.   Amen.   (Pagtens  Bog   59  Kapitel) 

Sidste  Dages  Hellige  anmodes  indtrængende  om  at  tage 
den  rette  Helligholdelse  af  Sabbaten  under  alvorlig  Overvej- 
else i  deres  Hjem  og  blandt  deres  Familier.  Forlystelser, 
Sport,  Udflugter,  Biografbesøg  og  andre  Former  for  Forlyst- 
elser er  direkte  Krænkelse  af  alle  Bud  og  Befalinger  om 
dette  Emne.  Unødvendigt  Arbejde  og  Rejsen  skulde  ligeledes 
undgaas.  Forberedelser  skulde  endog  begrænse  Husholdnings- 
pligterne til  et  Minimum.  Hvilens,  Tilbedelsens  og  Bønnens 
Aand  skulde  fostres  i  hvert  Hjem. 


Apostel  Ballard  er  afgaaet  ved  Døden. 


Det  er  med  dyb  og  oprigtig  Sorg,  at  vi  maa  meddele  Bud- 
skabet om  Apostel  Melvin  Joseph  Ballards  Død,  en  ædel  og 
alvorlig  Forkæmper  for  Sandhedens  Sag.  Ældste  Ballard  gik 
hinsides  den  30.  Juli   1939  efter  et  kort  Sygeleje. 

Ældste  Ballard  blev  født  i  Logan  den  9.  Februar  1873  og 
blev  ordineret  til  Apostel  i  1919.  Før  den  Tid  og  siden  har 
han  med  Nidkærhed  og  Trofasthed  tjent  Kirken  med  sine 
rige  Evner  og  glimrende  Forstaaelse  af  Jesu  Kristi  Evangelium. 
Den  afdøde  var  en  glimrende  Taler,  som  med  Klarhed  og 
Skarpsindighed  tolkede  Jesu  Kristi  Evangelium.  Overalt  hvor 
han  kom  frem  vandt  han  Venner  ved  sin  noble  Personlighed 
og  charmerende  Væsen.  »Din  Vilje,  ikke  min,  ske«  var  den 
røde  Traad,  der  gik  gennem  hans  Liv.  Hans  Medbrødre  i 
de  tolv  Apostles  Raad  har  æret  hans  sjældne  Egenskaber  i 
følgende  Hyldest: 

Vi  har  maattét  tage  Afsked  med  en  elsket  Medarbejder,  en  der 
har  vundet  en  stor  Plads  i  vort  Hjerte  saavel  som  i  Tusinder  af 
andres. 

Ældste  Melvin  J.  Ballard  var  Virkeliggørelsen  af  uegennyttig 
Hengivenhed  for  Kristi  Sag.  Intet  Kald  var  for  tungt,  ingen  Rejse 
for  lang,  intet  Offer  for  stort,  om  Mennesker  derved  kunde  velsig- 
nes og  bringes  nærmere  Gud  og  hans  Frelsensplan.  Det  kan  med 
Sandhed  siges  om  l,ham,  at  han  altid  befandt  sig  i  Mesterens  Tja- 
neste. 

Var  det  ikke  fordi  Herren  havde  Brug  for  ham  paa  den  anden 
Side,  er  vi  sikker  paa,  at  Israels  ydmyge  Bønner  om  hans  Hel- 
bredelse vilde  have  baaret  Frugt.  Vi  bøjer  os  i  Ydmyghed  for  vor 
himmelske  Faders  kærlige  Vilje. 

Verdslig  Rigdom  havde  han  ikke,  men  Tro,  Hengivenhed, 
Kærlighed,  gode  Gerninger  og  et  retfærdigt  Levned  bragte 
Melvin  J.  Ballards  Sjæl  den  Guds  Aand,  der  satte  ham  i 
Stand  til  at  forstaa  Gud  og  hans  Værk. 

Sidste  Dages  Hellige  over  hele  Verden  begræder  Tabet 
af  en  stor  og  ædel  Mand.  Ældste  Melvin  J.  Ballard  var  en 
værdig  Herrens  Apostel.  Med  Taknemmelighed  og  Beundring 
ser  vi  paa  hans  Liv  og  dets  smukke  Resultater.  >  Herren  gav, 
Herren  tog,  Herrens  Navn  være  lovet.« 


Har  Kirken  Monopol  paa  Sandheden? 

af  Apostel   John  A.  Widtsoe.    


Et  saadant  Spørgsmaal  afspejler  en  fuldstændig  Misforstaa- 
else  af  den  gengivne  Kristi  Kirke. 

Monopol  paa  Sandheden  vilde  betyde  Besiddelsen  af  al 
tilgængelig  Sandhed,  og  Udelukkelse  af  de  Mennesker,  som 
ikke  er  i  Kirken  fra  Deltagelse  i  Besiddelsen  af  eller  Forde- 
lene ved  Sandheden. 

Intet  kunde  være  fjernere  fra  Kirkens  Lære.  Det  er  blevet 
lært  fra  Profeten  Joseph  Smiths  Dage,  at  Sandhedens  Lys 
kaster  sit  Skær  over  hvert  eneste  Menneske,  der  er  født  paa 
Jorden.  Alle,  der  søger  efter  Sandheden,  kan  finde  den,  enten 
i  eller  uden  for  Kirken.  De,  der  alvorligt  søger  efter  Sand- 
heden i  Biblioteker,  Laboratorier  eller  i  Naturen  vil  blive 
belønnet  af  den  uudtømmelige  Sandhedens  Kilde.  Sandhedens 
Ophav  er  generøs.  Kirken  ser  gerne,  at  Søgen  efter  Sandhed 

bliver  fortsat  i  alle  Lande,  af  alle  Mennesker,  til  alle  Tider; 
for  naar  Sandheden  mangfoldiggøres  blandt  Menneskene, 
tiltager  de  menneskelige  Glæder. 

Der  er  imidlertid  mange  Slags  Sandhed.  Nogle  Sandheder 
befatter  sig  med  de  fysiske  Love,  der  bestemmer  Jordens  og 
Himlens  Forhold  og  Tilstande  og  hvorved  Tingene  virker. 
Det  er  værdifuld  Kundskab,  som  har  skabt  Menneskeheden 
mange  af  dens  materielle  og  aandelige  Velsignelser.  Opdagelsen 
af  saadanne  Sandheder  har  betinget  vor  nuværende  Kultur. 

Der  er  højere  Slags  Sandhed  —  saadan  som  hører  men- 
neskelig Uddannelse  til,  d.  v.  s.  til  Menneskets  Maade  at  bruge 
de  Kundskaber,  som  er  dets,  Sandheder,  som  befatter  sig 
med  Guds  Himmel  og  Menneskets  Slægtskab  til  dets  gud- 
dommelige Fader;  Sandheder,  der  forklarer  Fortidens  Myste- 
rium, aabenbarer  Formaalet  med  det  nuværende  og  forudsiger 
Menneskets  fremtidige  Bestemmelse,  Sandheder,  der  hvis  de 
bruges  —  for  evigt  sætter  Mennesket  i  Stand  til  at  nærme 
sig  Gud. 

Denne  sidste  Slags  Sandhed  danner  Frelsensplanen  som 
fremsat  i  vor  Herre  Jesu  Kristi  Evangelium.  Evangeliet  er 
et  Produkt  af  Herrens  Sind  og  Vilje.  Det  lærer,  at  der  løber 
en  Plan  gennem  Universet,  indbefattende  hvert  Forhold,  Lov 
og  Princip  og  som  giver  Liv  til  Naturens  Værk.  Paa  den 
Maade  bliver  Evangeliet  i  dets  Fylde  Sandhedens  Struktur 
eller  Hus,  hvorind  Sandhed  kan  afpasses.  Som  Sandhedens 
Hjem  gør  Evangeliet  Krav  paa  al  Sandhed  og  placerer  al 
Sandhed  paa  rette  Sted  og  i  rette  Forhold  med  Henblik  paa 
Menneskets  nuværende  og  fremtidige  Velfærd. 

Evangeliets  Sandheder  —  som  alle  andre  Sandheder  —  er 
tilgængelige  for  alle  Mennesker,  fa,  maaske  er  alle  Mennesker 
i  Besiddelse  af  denne  fundamentale  Kundskab  til  deres  store 
Trøst.  Der  findes  i  enhver  Kirke,  der  tror  paa  Gud,  noget  af 
denne  højere  Sandhed.  Det  er  de  Sidste  Dages  Helliges 
Lære. 

Evangeliet  forkyndes  imidlertid  paa  Jorden  under  Herrens 
Myndighed.  Han  satte  Mennesket  paa  Jorden  og  gav  det  Evan- 
geliet. Han  har  vaaget  over  Menneskenes  Børn  gennem  Ti- 
derne og  genoprettet  sin  Kirke  Gang  paa  Gang,  eftersom 
Menneskets    Frafald    gjorde   det    nødvendigt.  For  tage  Vare 

paa  Kirken  er  Evangeliet  blevet  forlenet  med  hans  Autoritet, 
Præstedømmet.  Kun  den  Kirke,  der  er  i  Besiddelse  af  Myn- 
dighed er  den  fuldstændige  Kristi  Kirke,  og  der  kan  kun 
være  en. 

Jesu  Kristi  Kirke  af  Sidste  Dages  Hellige  er  i  Besiddelse 
af  Sandheden  med  Henblik  paa  vor  Herres  Jesu  Kristi  sande 
Evangelium,  den  guddommelige  Frelsensplan  og  Myndigheden 
til  at  handle  i  Guds  Navn  i  Opbygningen  af  Kristi  Kirke. 
Der  er  kun  et  Evangelium.  I  den  Betydning  gør  Kirken  Krav 
paa  at  besidde  den  fulde  fundamentale  Sandhed,  kald  det 
Monopol,  hvis  De  vil,  der  er  nødvendig  for  den  fulde  Frelse 
i  Guds  celestiale  Rige.  Det  gør  Kirken  ydmygt  og  taknem- 
meligt i  Bevidstheden  om  dens  uhyre  Ansvar  at  lede  hele 
Menneskeheden  ind  i  en  Fylde  af  Kundskab,  der  fører  til  evig 
Fremgang   i  Herrens  Nærværelse. 


Tobak,  Gravsteder  og  Fortjeneste 

af  Luther  Burbank. 


Flere  af  Læserne  har  maaske  set  de  store  militære  Begra- 
velsespladser i  Nærheden  af  Slagmarkerne.  Paa  hver  eneste 
Gravsten  staar  der:  »Dræbt  under  Kampen.«  Om  der  ikke 
fandtes  nogen,  der  vidste  hvad  Krig  var  saa  vilde  dette  alene 
fortælle  ham,  at  Krig  er  dødelig  —  at  den  dræber. 

Hvor  meget  vilde  du  vide  om  Tobakken,  om  der  paa 
Gravstenene  over  alle  dem,  som  var  dræbt,  stod  skrevet: 
»Dræbt  af  Tobakken.«  Du  vilde  vide  mere  om  den,  end  du 
gør  nu,  dog  ikke  alt,  for  Tobakken  gør  det,  der  er  værre 
end  at  dræbe,  den  halvdræber.  Den  har  sine  Ofre  paa  Kir- 
kegaardene og  paa  Gaderne.  Det  er  galt  nok  at  være  død, 
men  det  er  et  Spørgsmaal,  om  det  ikke  er  værre  at  være 
halvdød  —  nervøs,  irritabel,  søvnløs  med  Arbejdsdygtigheden 
delt  og  Vitaliteten  paa  Bristepunktet  ved  den  første  store 
Anstrengelse.  Dette  kan  synes  Overdrivelse,  men  det  er  det 
ikke,  det  er  den  nøgne  Sandhed.  Du  kender  bare  ikke  For- 
holdene, du  faar  ikke  Lov  til  at  kende  dem.  Der  er  stor 
Fortjeneste  i  at  forgifte  dig  og  Millioner  andre.  Du  var  blot 
et  Barn,  da  Rygevanen  blev  dig  paatvunget.  Lidt  senere 
lagde    du    Mærke  til  Avertissmenter,  som  fortalte  dig,  at  du 

burde  bruge  Tobak.  Nu  kan  du  ikke  lade  være.  Tobaksfa- 
brikanterne  fortæller  dig,  at  det  er  dejligt  at  ryge,  et  uskyl- 
digt Tidsfordriv.  De  er  til  og  med  gaaet  saa  langt  i  deres 
Bedrag,  at  de  fortæller,  at  Tobakken  »stiller  Nerverne.«  Klo- 
roform stiller  ogsaa  Nerverne.  En  lille  Dosis  stiller  dem  for 
evigt.  Lad  mig  fortælle,  hvordan  Tobakken  dræber.  Rygerne 
falder  ikke  død  om  i  Tobaksforretningerne.  De  gaar  deres 
Vej  og  dør  senere  af  noget  langt  andet.  Set  med  Fabrikan- 
tetnes  Øjne,  saa  er  dette  det  bedste,  der  kan  ske.  Lægerne 
kan  fortælle,  at  de  døde  af  Lungebetændelse,  Hjertefejl,  Ty- 
fusfeber og  en  Masse  andre  Ting.  Tobakken  dræber  indirekte 
og  undgaar  Skylden.  Nikotinen  vil  efter  en  Stund  sætte  dig 
i  Stand  til  at  falde  for  den  første  Sygdom,  der  kommer,  men 
Sandheden  heri  vil  aldrig  komme  for  Dagen,  saa  længe  Fa- 
brikanterne kan  spendere  Millioner  af  Kroner  for  at  stimulere 
Salget  og  alligevel  tjene  andre  Millioner.  Har  du  nogensinde 
tænkt  paa,  hvad  der  vilde  blive  af  Tobaksvanen,  om  der  ikke 
var  Fortjeneste  i  den? 

Er  mon  nogen  født  med  Tobaksvanen?  Langt  fra,  hver 
eneste  en  er  født  med  Afsky  for  den.  Tobak  foraarsager  Op- 
kastninger de  første  Gange  den  bruges.  Om  der  ikke  var 
Penge  at  tjene  paa  at  forgifte  Folk,  vilde  Vanen  dø  ud  med 
det  sidste  Offer.  Vi  bruger  Tobak  i  Dag,  fordi  den  er  paa- 
tvunget os  af  samvittighedsløse  Skurke,  ligesom  Opiumen 
blev  paatvunget  Kineserne. 


Fra  Missionsmarken. 


KØBENHAVN:  Søndag  den  3.  September  1939  blev  Broder  og  Søster 
Johan  Hugo  Strømbergs  lille  Søn  velsignet  af  Ældste  Calvin  S.  Rasmus- 
sen, og  fik  Navnet  Børge  Ernst  Ole  Strømberg. 

AARHUS:  Mandag  den  17.  Juli  atholdt  den  Kvindelige  Hjælpeforening 
i  Aarhus  en  lille  Udflugt,  som  særlig  var  arrangeret  for  de  ældre  Med- 
lemmer i  Grenen.  Turen  gik  til  Den  gamle  By  i  Aarhus  Botaniske  Have. 
Deltagerne  besaa  indgaaende  Købstadmuseet.  Der  var  32  Deltagere/og 
da  Vejret  var  fint,  var  Stemningen  selvfølgelig  høj. 

Om  Aftenen  samledes  baade  ældre  og  yngre  i  Forsamlingssalen,  hvor 
der  ved  et  veldækket  Smørrebrødsbord  var  et  festligt  Samvær.  Festen, 
der  var  arrangeret  gratis  for  Medlemmer  over  60  Aar,  var  i  alle  Maa- 
der  vellykket. 

Den  Kvindelige  Hjælpeforening  takker  hermed  alle  de  Søskende,  der 
bidrog  deres  til  at  gøre  Turen  saa  vellykket. 

HOLBÆK:  Den  16.  August  1939  afgik  Broder  Theodor  F.  Sørensen 
ved  Døden,  72  Aar  gammel.  Broder  Sørensen  havde  været  syg  i  nogen 
Tid.  Han  havde  et  Vidnesbyrd  om  'Evangeliet  og  var  lykkelig  over  at 
være  Medlem  af  Kirken.  Begravelsen  fandt  Sted  den  20.  August  fra  det 
nye  Kapel  i  Holbæk  under  Distriktpræsident  Robert  Earl  Sørensens  Le- 
delse. Der  var  mange  til  Stede  for  at  ære  den  Afdøde,  og  smukke  Blom- 
ster prydede  Kisten, 

Vi  udtrykker  vor  dybeste  Sympati  med  Broder  Sørensens  Datter  og 
nedbeder  Herrens  Velsignelse  over  hende. 

ESBJERG:  Onsdag  den  2.  August  d.  A.  afholdt  Esbjerg  Sangkor  un- 
der Ældste  Phil  Jensens  Ledelse  en  stor  Koncert. —  Korets  Præstationer 
var  ualmindelig  gode,  og  Koncerten  blev  betegnet  som  den  bedste,  der 
endnu  er  blevet  givet  af  Sangkoret  i  Esbjerg. 

Efter  Koncerten  samledes  Koret  nedenunder  om  et  fælles  Chokolade- 
bord. Stemningen  var  naturligvis  god  ovenpaa  den  vellykkede  Koncert, 
og  der  blev  rettet  en  hjertelig  Tak  til  Dirigenten  og  Organisten  for  den 
udmærkede  Maade,  hvorpaa  Koret  føres  frem. 

fflfløsninger. 

Følgende  Missionærer  er  blevet  afløst  fra  Arbejdet  i  Den  danske 
Mission  og  sejlede  til  Amerika  den  22.  September  1939  med  „Scanpenn". 
Robert  Earl  Sørensen,  København  —  Farl  E.  Olson,  Aalborg  —  Frank 
Otto  Breinholt,  Aarhus  —  Donald  Roy  Christensen,  Randers  —  Dale 
Youg  Higginson,  Odense  —  Anna  LaRetta  Hansen,  København  —  Calvin 
Stanley  Rasmussen,  København  —  Ingrid  Nielsen  Andersen,  København 

—  Ingar  Nielsen  Andersen,  Silkeborg  —   Leo  Godfred  Hansen,  Aarhus 

—  Hans  Christian  Andersen,  Hjørring  —  Alice  Patricia  Haroldsen,  Kø- 
benhavn --  Talmage  Maiben  Thomsen,  Aalborg  —  Morris  Clyde  Whit- 
lock,  Aarhus  —  Don  Verle  Breinholt.  Randers  —  Vern  Harmon  Jensen 
Hjørring  —  J.  Marceli  Pitcher,  Odense  —  Andrew  Benjamin  Shumway 
Aarhus  —  Arthur  Theodore  Hansen,  Randers  —  Lloyd  Everett  Kjar, 
Randers  Jarvis  M.  Petersen,  Aarhus  —  Herbert  Niels  Williams,  Es- 
bjerg —  Alvin  Niels  Christensen,  Silkeborg  —  Ellis  Giles  Nielson,  Aal- 
borg —  Grant  Leven  Madsen,  Odense  —  Loyal  Hansen,  København  — 
Richard  D.  Olsen,  Aarhus  —  Ashal  Junior  Calder,  Aalborg  —  Lawrence 
Nels  Nelson,  København  —  Thyge  Christian  Gronning,  Esbjerg —  Leon 
Keith  Stevens,  Esbjerg  —  Adelia  Bayless,  København  —  Floyd  L. 
Thompson,  København  —  Carl  Racker,  København  —  Elmer  Arthur 
Collins,  København  —  Harrison  Farnes,  København  —  Arthur  Egen 
Babbel,  Esbjerg  —  Chad  Myron  Bertelson,  Aalborg  —  Stephen  Howe 
Clark,  Odense  —  Lloyd  Frank  Gunther,  Aarhus  —  George  Gordon 
Hexie  Jr.,  Aalborg  —  James  Arlo  Nuttall,  Aalborg  —  Frank  Nebeker 
Terry,  Esbjerg  —  Joseph  Loertscher,  Aalborg  -  William  R.  Manning, 
Aarhus  —  Richard  Douglas  Poll,  Odense  — J.  Ralph  Thompson,  Aarhus. 

De  øvrige  Missionærer,  paa  to  nær,  vil  sejle  fra  København  Lørdag 
den  30.  September.  Nærmere  vil  blive  bekendtgjort  i  næste  Nummer  af 
„Stjernen". 

Mark  B.  Garff 
Missionspræsident. 


